Vedtægter

for

Lokalhistorisk Forening for Ravsted Sogn.

**§ 1** Foreningens navn er ”Lokalhistorisk Forening for Ravsted Sogn”. Dens hjemsted er Ravsted.

**§ 2** Foreningens formål er at vække og nære interesse for egnens historie.

 Ved nært samarbejde mellem borgerne i sognets flertal og det tyske mindretal søges dette formål

 opnået ved:

1. at indsamle og at udgive eller støtte udgivelsen af historisk materiale vedr. Ravsted sogn

eller emner i tilknytning hertil.

1. at drive og opretholde et lokalhistorisk arkiv.
2. at foranstalte afholdelse af foredrag, møder og kurser til fremme af lokalhistorisk interesse.
3. at værne om egnens historiske mindesmærker.

**§ 3** Foreningen ledes af en bestyrelse på fem medlemmer, hvoraf et medlem og en suppleant herfor udpeges

 og indstilles af hver af følgende tre foreninger: ” Ravsted Borgerforening”, ”Ravsted Sogns Pensionist-

 forening” og ”Bund deutscher Nordschleswiger, Ortsverein Rapstedt”. De to øvrige medlemmer vælges

 på den ordinære generalforsamling.

 Alle vælges henholdsvis udpeges for to år ad gangen, således at der skiftevis afgår henholdsvis to og

 tre medlemmer (første gang ved lodtrækning). Genvalg og genudpegning kan finde sted.

 Endvidere vælges to suppleanter og to revisorer, der er på valg hvert år.

De indstillingsberettigede foreninger skal udpege og skriftligt indstille deres repræsentant til medlem

 og suppleant af bestyrelsen til formanden senest den 1. januar i det år, de ønskes indstillet på den

 ordinære generalforsamling. Modtages ingen ny indstilling for medlemmer og suppleanter, hvis 2-års

 periode er udløbet eller udtrædelse er sket af anden årsag, vælges disse af generalforsamlingen.

**§ 4** Bestyrelsen konstituerer sig selv med formand, næstformand, kasserer og sekretær.

 Bestyrelsen fastsætter selv sin forretningsorden.

 Foreningen tegnes af bestyrelsens flertal, hvoraf en skal være formanden eller næstformanden.

 Foreningen hæfter kun med foreningens formue.

**§ 5** Bestyrelsen er endvidere bestyrelse for Lokalhistorisk Arkiv for Ravsted Sogn.

**§ 6** Bestyrelsen vælger en arkivleder, som sammen med bestyrelsen sørger for en god arkivmæssig

 opbevaring samt en forsvarlig journalisering og registrering af materialet, samt sikrer, at brugen af

 samlingerne sker under opsyn, således at gældende tilgængelighedsregler og lovgivning overholdes.

Arkivets åbningstider bekendtgøres i foreningens års-program og på opslagstavlen ved indgangen til arkivet, ligesom min. én gang månedligt i dagbladene ”JydskeVestkysten” og ”Der Nordschleswiger”.

**§ 7** Bestyrelsen kan udpege medlemmer til varetagelse af særlige opgaver i overensstemmelse med

 foreningens formål.

**§ 8** Foreningen opkræver et medlemsbidrag, hvis størrelse fastsættes af generalforsamlingen.

**§ 9** Den ordinære generalforsamling afholdes hvert år i februar måned og indkaldes med mindst

 otte dages varsel gennem den lokale ugeavis eller ved skriftlig indkaldelse.

 Dagsordenen skal omfatte følgende punkter:

1. Valg af dirigent, protokolfører og 2 stemmetællere.
2. Formandens beretning.
3. Kassererens forelæggelse og gennemgang af regnskab/årsberetning.
4. Vedtagelse af budget og fastsættelse af medlemskontingent.
5. Valg af bestyrelsesmedlemmer, suppleanter og revisorer.
6. Indkomne forslag.
7. Eventuelt ……/Side 2

Vedtægter for Lokalhistorisk Forening for Ravsted Sogn Side 2 af 2

**§ 10** Vedtægtsændringer og andre forslag kan vedtages ved alm. stemmeflertal på generalforsamlingen.

 Forslag skal skriftligt være bestyrelsen i hænde senest den 15. januar, og derefter fremgå af

 dagsordenen til den førstkommende ordinære generalforsamling.

**§ 11** Ekstraordinær generalforsamling skal afholdes, når flertallet af bestyrelsesmedlemmerne eller

 mindst 20 % af foreningens medlemmer skriftligt fremsætter begæring herom.

 Begæringen skal indeholde den ønskede dagsorden.

**§ 12** Foreningens regnskabsår er kalenderåret.

 Regnskabet revideres af de valgte revisorer og godkendes af generalforsamlingen.

**§ 13** Foreningens opløsning kan kun vedtages ved almindeligt stemmeflertal af en generalforsamling,

 der tæller mere end halvdelen af medlemmerne. Er den indkaldte generalforsamling ikke beslut-

 ningsdygtig, kan forslaget igen tidligst forelægges ved lovligt indkaldt generalforsamling jf. §§ 9

 og 11, og med dette som eneste punkt på dagsordenen. Uanset antallet af fremmødte er denne

 generalforsamling beslutningsdygtig, også hvad angår § 14.

**§ 14** Ved foreningens ophør drøftes med ”Samrådet for Lokalhistoriske arkiver i Aabenraa Kommune”

 og ”Heimatkundliche Arbeitsgemeinschaft für Nordschleswig” hvor arkivmaterialet fremover

 opbevares.

 Øvrige aktiviteter overgår til et af bestyrelsen nærmere bestemt og af generalforsamlingen godkendt

 formål inden for Ravsted sogn.

**Disse vedtægter er vedtaget på den stiftende generalforsamling i Ravsted, den 4. november 2009.**

**På den ordinære generalforsamling den 28. februar 2011 blev der vedtaget en ændring af § 3.**